বেন ডাকেট

বেন ম্যাথু ডাকেট (; জন্ম: ১৭ অক্টোবর, ১৯৯৪) কেন্টের ফার্নবোরা এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ারের পক্ষে খেলে থাকেন। এছাড়াও ইংল্যান্ডের অনূর্ধ্ব-১৯ দলের প্রতিনিধিত্ব করেছেন। বেন ডাকেট মূলতঃ উইকেট-রক্ষকের দায়িত্বে রয়েছেন। এছাড়াও বামহাতি ব্যাটসম্যান হিসেবে খেলার পাশাপাশি ডানহাতে অফ ব্রেক বোলিংয়ে পারদর্শিতা রয়েছে তার।

প্রারম্ভিক জীবন 
এগারো বছর বয়স থেকে ওয়ানটেজ রোডে বসবাস করছেন তিনি।

অনুর্ধ ১৯ বিশ্বকাপ 
২০১২ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন তিনি। তার সমসাময়িক খেলোয়াড়েরা হলেন হনুমা বিহারি , ট্রাভিস হেড , বাবর আজম , লিটন দাস , সৌম্য সরকার ও কুইন্টন ডি কক প্রমুখ। ব্যাট্সমেন হিসেবে তিনি খুব একটা সুবিধা করতে পারেননি। ইংল্যান্ড দল পঞ্চম স্থান লাভ করে।

অন্যান্য যুবা ক্রিকেট 
৮ জুলাই, ২০১২ তারিখে নর্দাম্পটনশায়ারের পক্ষে অভিষেক ঘটে তার। স্টো স্কুলে এ-লেভেলের প্রথম বর্ষে অধ্যয়নকালীন ২০১২ সালের ফ্রেন্ডস লাইফ টি২০ প্রতিযোগিতায় নর্দাম্পটনশায়ারের প্রতিপক্ষ ছিল গ্লুচেস্টারশায়ার। ২০১৫ মৌসুমের কাউন্টি চ্যাম্পিয়নশীপে চারটি শতক হাঁকান তিনি। পরের বছর সাসেক্সের বিপক্ষে নিজস্ব সর্বোচ্চ অপরাজিত ২৮২* রান সংগ্রহ করেন।

২০১৩ সালে এজবাস্টনে নর্দান্টস স্টিলব্যাকসের সদস্যরূপে ফ্রেন্ডস লাইফ টি২০ প্রতিযোগিতার চূড়ান্ত খেলায় সারের বিপক্ষে জয়ে প্রভূতঃ ভূমিকা রাখেন। চার রান সংগ্রহ করে কাইল কোয়েতজারের আঘাতপ্রাপ্তির পর তার সামর্থ্যতা তুলে ধরেন।

উইকেট-রক্ষক ও বামহাতি ব্যাটসম্যান ডাকেটের প্রতিভা ধরা পড়ে ২০১৪ সালের অনূর্ধ্ব-১৯ ক্রিকেট বিশ্বকাপের মাধ্যমে। নর্দাম্পটনশায়ারের খেলোয়াড় ডাকেট প্রতিযোগিতা শুরুর তিনমাস পূর্বে শারীরিক পরীক্ষায় অকৃতকার্য হয়েছিলেন। তবে কোয়ার্টার-ফাইনালে ভারতের বিপক্ষে ৬১ ও সংযুক্ত আরব আমিরাতে অনুষ্ঠিত অস্ট্রেলিয়া-ইংল্যান্ডের মধ্যকার খেলায় সেঞ্চুরি করে বসেন। এরফলে সর্বোচ্চ রান সংগ্রহকারীর তালিকায় তিনি তৃতীয় স্থান দখল করেন।

জুলাই, ২০১৬ সালে পাকিস্তান এ ও শ্রীলঙ্কা এ দলের বিপক্ষে খেলার জন্য ইংল্যান্ড লায়ন্স দলের সদস্য মনোনীত হন। প্রথম খেলায় মাত্র ১০৪ বলে অপরাজিত ১৬৩ তোলেন। ষষ্ঠ খেলায় শ্রীলঙ্কার বিপক্ষে অপরাজিত ২২০* তোলেন মাত্র ১৩১ বলে। এসময় দ্বিতীয় উইকেট জুটিতে ড্যানিয়েল বেল-ড্রুমন্ডের সাথে ৩৬৭ রানের জুটি গড়েন। পরের মাসে টুয়েন্টি২০ ব্লাস্ট প্রতিযোগিতায় নর্দান্টের পক্ষে সেমি-ফাইনাল ও ফাইনাল খেলেন। বিজয়ী দলের পক্ষে খেলা শেষ করেন। এরপূর্বে সেমি-ফাইনালে ৪৭ বলে ৮৪ তোলেন ও অ্যালেক্স ওয়াকলি’র সাথে ১৩২ রানের জুটি গড়েন।

টেস্ট ক্রিকেট 
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট ও একদিনের আন্তর্জাতিক দলের অন্যতম সদস্য মনোনীত হন। সিরিজের প্রথম ওডিআইয়ে বাংলাদেশ দলের বিপক্ষে তার অভিষেক ঘটে। খেলায় তিনি ৬০ রান তুলেন, যাতে তার দল ৩০৯ রান তুলে ২১ রানের জয় তুলে নেয়। দ্বিতীয় খেলায় তিনি শূন্য রানে আউট হয় ও ইংল্যান্ড পরাজয়বরণ করে। চূড়ান্ত খেলায় তিনি স্বরূপ ধারণ করেন। ইংল্যান্ডের পক্ষে সর্বোচ্চ ৬৩ রান করে বাংলাদেশকে ২৭৮ রানে জয়ের লক্ষ্যমাত্রা দিলে চার উইকেটের জয় পায় ইংল্যান্ড ও সিরিজে ২-১ ব্যবধানে জয় পায়।

ইংল্যান্ডে

তথ্যসূত্র

আরও দেখুন 
 জ্যাক বল
 জেমস ট্রেডওয়েল
 ইংল্যান্ড অনূর্ধ্ব-১৯ ক্রিকেট দল
 ২০১৬-১৭ ইংল্যান্ড ক্রিকেট দলের বাংলাদেশ সফর

বহিঃসংযোগ 
 
 

১৯৯৪-এ জন্ম
ইংরেজ ক্রিকেটার
ইংরেজ উইকেট-রক্ষক
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইসলামাবাদ ইউনাইটেডের ক্রিকেটার
উইজডেন বর্ষসেরা ক্রিকেটার
জীবিত ব্যক্তি
নর্দাম্পটনশায়ারের ক্রিকেটার
নর্থ ভার্সাস সাউথের ক্রিকেটার
মেরিলেবোন ক্রিকেট ক্লাবের ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
নটিংহ্যামশায়ারের ক্রিকেটার
হোবার্ট হারিকেন্সের ক্রিকেটার
ব্রিসবেন হিটের ক্রিকেটার
উইকেট-রক্ষক